Diari Oficial de la Generalitat Valenciana


Sumari del DOGV 7426, del 18-12-2014 (2014/11206)

RESOLUCIÓ d'11 de desembre de 2014, del conseller d'Economia, Indústria, Turisme i Ocupació, per la qual s'amplia el crèdit disponible per a atendre les subvencions destinades a la incorporació de desempleats com a socis treballadors o de treball regulades en la base 15 de l'Orde 35/2012, de 22 de juny.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7426

Data del DOGV
:   18-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11355


Data del document
:   11-12-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ d'11 de desembre de 2014, del conseller d'Economia, Indústria, Turisme i Ocupació, per la qual s'amplia el crèdit disponible per a atendre les subvencions destinades a la incorporació de desempleats com a socis treballadors o de treball regulades en la base 15 de l'Orde 35/2012, de 22 de juny. [2014/11770]  
Amb data 6 de juliol de 2012, es va publicar l'Orde 35/2012, de 22 de juny, de 2012, de la Conselleria d'Educació, Formació i Ocupació, per la qual s'aproven les bases reguladores per a la convocatòria d'incentius econòmics destinats al foment de l'ocupació per a socis en cooperatives i societats laborals, així com per a assistències tècniques i inversions en les esmentades empreses (DOCV 6812, 06.07.2012).  
Per Resolució de 25 de juliol de 2014, del conseller d'Economia, Indústria, Turisme i Ocupació, es convoquen les ajudes per al foment de les cooperatives i societats laborals per a l'any 2014, es publiquen les línies de crèdit i l'import global màxim destinat a finançar-les, i s'establixen els terminis d'admissió de sol·licituds. (DOCV 7328, 30.07.2014)  
En la resolució de convocatòria esmentada, s'establix, per a les ajudes per a la incorporació de desempleats com a socis treballadors o de treball regulades en la base 15 de l'Orde, un import global màxim de 183.640,00 euros, amb càrrec al capítol IV, del codi de línia T5266000, procedents de fons propis, no condicionats, de la Generalitat i la possibilitat que, cas que poguera disposar-se de crèdits addicionals per a atendre les dites subvencions, l'òrgan concedent podrà, prèvia publicació dels crèdits disponibles i sense necessitat de realitzar una nova convocatòria, procedir a aplicar els crèdits addicionals a la concessió de les subvencions a què es referix la convocatòria; es fixa, als dits efectes, com a quantia addicional màxima per a l'exercici 2014 la quantitat de 1.100.000 euros.  
D'acord amb el Certificat de la Conferència Sectorial d'Ocupació i Assumptes Laborals, celebrada el dia 23 d'abril de 2014, s'ha produït un increment de les dotacions disponibles per a concedir les dites subvencions, com a conseqüència de la distribució de fons en matèria laboral dels Pressupostos Generals d'Estat, per a la gestió per les comunitats autònomes l'any 2014, i la seua assignació corresponent a la Comunitat Valenciana per a atendre la concessió d'ajudes al treball autònoma i l'ocupació en cooperatives i societats laborals.  
  
De la quantitat corresponent a la Comunitat Valenciana per a atendre la concessió d'ajudes al treball autònom i l'ocupació en cooperatives i societats laborals i mitjançant la Resolució de 24 d'octubre de 2014, del secretari autonòmic d'Economia i Ocupació ha assignat, per a la seua gestió per la Direcció General d'Economia, Emprenedoria i Cooperativisme, i la seua aplicació a les ajudes a l'ocupació en cooperatives i societats laborals, la quantitat de 822.437,00 euros (huit-cents vint-i-dos mil quatre-cents trenta-set euros) en la línia de subvenció T5266000, «Programa de suport a l'economia social», del programa pressupostari 315.10.  
La Comissió Delegada del Consell d'Hisenda i Pressupostos, en la seua reunió del dia 5 de desembre de 2014, en virtut del que disposa l'Acord del Consell de 31 d'octubre de 2014, pel qual s'adopten mesures de contenció del gasto públic amb vista a assegurar el compliment dels compromisos assumits per la Generalitat en matèria d'estabilitat pressupostària i sostenibilitat financera, ha acordat autoritzar la tramitació, per la Conselleria d'Economia, Indústria, Turisme i Ocupació, de l'ampliació del crèdit de la convocatòria d'ajudes destinades al foment de cooperatives i societats laborals en la seua modalitat d'ajudes per a la incorporació de persones desempleades com a socis treballadors o de treball de les dites empreses.  
Pel precedent, vista la precitada disponibilitat addicional i fent ús de les atribucions conferides per l'article 47.11 del text refós de la Llei d'Hisenda Pública, la Llei 5/1983, de 30 de desembre, del Consell, i en l'article 24 del Decret 193/2013, de 20 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, i el Decret 158/2014, de 3 d'octubre, que modifica el Decret 88/2014, de 13 de juny, pel qual s'establix l'estructura orgànica bàsica de la Presidència i conselleries de la Generalitat, segons el qual la Direcció General d'Economia, Emprenedoria i Cooperativisme assumix la promoció de l'emprenedoria, cooperativisme i economia social, resolc:  
  
  
Primer. Ampliació de crèdit i finançament de les ajudes  
Efectuar per a l'any 2014 una ampliació de l'import global màxim destinat al finançament de les ajudes per a la incorporació de desempleats com a socis treballadors o de treball regulades en la base 15 de l'Orde 35/2012, de 22 de juny (DOCV 6812, 06.07.2012), i s'aplica la concessió de les dites ajudes i sense necessitat de nova convocatòria, crèdits del pressupost de la Generalitat per a 2014, procedents del Servici Públic d'Ocupació Estatal per a Suport a l'Economia Social en l'exercici 2014, amb càrrec al capítol IV, del codi línia T5266000, del programa 315.10, per un import màxim de 822.437,00 euros.  
  
  
Segon. Publicació  
Ordenar la publicació de la present resolució en el Diari Oficial de la Comunitat Valenciana.  
  
Tercer. Recursos  
Contra esta resolució, que esgota la via administrativa, podrà interposar-se recurs de reposició davant del mateix òrgan en el termini d'un mes a comptar de l'endemà en què tinga lloc la seua publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, o bé directament recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs dels previstos en la legislació vigent.  
  
  
València, 11 de desembre de 2014.- El conseller d'Economia, Indústria, Turisme i Ocupació: Máximo Buch Torralva.